stanford-oval/wikipedia huggingface dataset:
กฤษณมูรติ
ประวัติ

ชิททู กฤษณมูรติ เกิดวันที่ 12 พฤษภาคม พ.ศ. 2438  เกิดที่ เมืองมทนปัลลี เมืองเล็กๆ ในรัฐอานธรประเทศ ทางตอนใต้ของอินเดีย เป็นบุตรคนที่ 8 ใน 11 คน เมื่ออายุได้ 10 ปี มารดาของเขาเสียชีวิตลง ครอบครัวจึงย้ายไปตั้งถิ่นฐานใหม่ที่เมืองมัทราส เพราะบิดาของเขาต้องการจะทำงานให้กับสมาคมเทวปรัชญาหลังจากที่เกษียณอายุราชการ
เมื่ออายุได้ 14 ปี กฤษณมูรติถูกเลือกให้เป็นผู้ที่จะมาเป็นพาหนะแห่งครูโลกโดย บุคคลสำคัญคนหนึ่งในเทวปรัชญา ต่อจากพระเยซูและพระโคตมพุทธเจ้า กฤษณมูรติจึงถูกนำมาเลี้ยงดูอย่างระมัดระวังและเอาใจใส่โดยผู้นำของสมาคม เพื่อเตรียมพร้อมให้เขารับบทบาทอันพิเศษนี้ เพื่อรองรับการกลับมาของครูโลก ได้มีการก่อตั้งสมาคม “ดวงดาวแห่งตะวันออก” ซึ่งเป็นองค์กรใหญ่ มีสมาชิกและทรัพย์สินมากมาย
แต่ในปี พ.ศ. 2472 ด้วยความประหลาดใจและงุนงงอย่างยิ่งของเหล่าสมาชิกสมาคม กฤษณมูรติประกาศสละทิ้งทุกบทบาทที่ตั้งขึ้นเพื่อเขา และแยกทางจากสมาคมเทวปรัชญา และกลับประกาศไม่เห็นด้วยกับอำนาจของผู้รู้ผู้มีอิทธิพลเหนือจิตวิญญาณ ปฏิเสธบทบาทพระศรีอริยเมตไตรย และลัทธิความเชื่อต่าง ๆ ทั้งหมด เขาประกาศชัดเจนว่าไม่ต้องการก่อตั้งศาสนาใหม่ แต่สิ่งที่เขาสนใจเพียงประการเดียว คือ “ปลดปล่อยมนุษย์” ให้เป็นอิสระ โดยปราศจากเงื่อนไขใดๆ
มูลนิธิกฤษณมูรติทุกแห่งตั้งขึ้นเพื่อจัดหมายกำหนดการโปรแกรมการเดินทางไปพูด และจัดพิมพ์งานที่มีมากมายของกฤษรมูรติจากการพูด การสนทนา การเสวนา ตามสถานที่ต่างๆ ทั่วโลก ความใส่ใจเป็นห่วงเป็นใยที่กฤษณมูรติมีต่อเยาวชนในฐานะอนาคตของมวลมนุษย์ ทำให้เขาก่อตั้งโรงเรียนขึ้นในประเทศอังกฤษ สหรัฐอเมริกา และ อินเดีย มีนักคิด นักเขียน กวี ศิลปิน นักวิทยาศาสตร์ บุคคลสำคัญเหล่านั้นหลายคน รวมทั้งผู้เชี่ยวชาญและนักวิชาการที่มีอำนาจทางการเมือง คือ มิตรที่คุ้นเคยกับกฤษณมูรติเป็นการส่วนตัว และเป็นกลุ่มที่มาร่วมเสวนาค้นหาเข้าสู่ปัญหาที่อยู่คู่กับมนุษย์มาเป็นเวลาช้านาน
เป็นที่ทราบกันดีว่า หนึ่งในผู้สอนของโลกในประวัติศาสตร์มนุษย์ชาติที่กฤษณมูรติเคารพเป็นพิเศษ คือ พระพุทธเจ้า การที่ประเทศส่วนใหญ่ในโลกตะวันออกได้รับผลกระทบอย่างลึกซึ้งจากคำสอนอันนุ่มนวลของพระพุทธเจ้า จึงคาดคะเนได้ว่าผู้คนในภูมิภาคนี้เป็นเสมือนผืนดินที่เปิดรับกฤษณมูรติและคำสอนของเขา แต่กระนั้น ข้อสังเกตที่น่าสนใจ คือ แม้ว่ากฤษณมูรติจะเดินทางเพื่อพูดคุยและเสวนาเป็นเวลายาวนานถึง70 ปี ท่านก็ยังไม่เคยไปเยือนซีกโลกตะวันออก
อย่างไรก็ตาม เมื่อพิจารณาให้ละเอียดขึ้น จะพบว่ากฤษณมูรติและคำสอนของเขา ได้เข้าไปอยู่ในใจของชาวซีกโลกตะวันออก คำสอนของกฤษณมูรติห่างไกลจากเหตุการณ์ในโลก และไม่ถูกขัดขวางโดยกลียุคทางสังคม-การเมือง และอุปสรรคด้านภาษา จึงทำให้คำสอนของท่านค่อยๆ ซึมผ่านอย่างแท้จริงและค่อยเป็นค่อยไปเข้าสู่ใจคน และมีผู้สนับสนุนและเห็นด้วยในประเทศในตะวันออกไกล และเอเชียตะวันออกเฉียงใต้
เป็นเวลาล่วงกว่า 70 ปีที่กฤษณมูรติได้เดินทางเพื่อพบปะสนทนากับผู้ที่สนใจในด้านจิตวิญญาณ เพื่อทำความเข้าใจปัญหาเป็นปัจจัยต่างๆ ที่เป็นอิทธิพลหล่อหลอมและกำหนดชีวิตเราอยู่ทั้งภายในจิตใจและภายนอก เพราะที่สุดแล้วเราคือโลก สังคมโลกก็คือสภาพที่เราแต่ละคนร่วมกันสร้างขึ้น ฉะนั้น จากความเข้าใจในตนเองอย่างลึกซึ้ง อาจจะนำไปสู่สังคมที่มีความรัก ความเมตตา มีมนุษยธรรมและความรู้สึกรับผิดชอบ
กฤษณมูรติถึงแก่กรรมเมื่อ พ.ศ. 2529 อายุได้ 91 ปีด้วยโรคมะเร็งตับอ่อน
การแตกหักสมาคมเทวปรัชญา

การแตกหักครั้งใหญ่กับสมาคมเทวญาณเกิดขึ้น ในเดือนสิงหาคม ปี 1929 ที่แคมป์ ออมแมน ในฮอลแลนด์ ต่อหน้านางบีแซนท์ และผู้ฟังที่เป็นสมาชิกมากกว่าสามพันคน กฤษณมูรติได้ยุบพรรคดวงดาว และท่านยังได้กล่าวว่า "สัจจะเป็นดินแดนที่ไร้หนทาง ไม่อาจมีการตั้งองค์การใดๆ ขึ้น เพื่อนำหรือบังคับผู้คนให้เดินไปตามทางเฉพาะ ทางใดทางหนึ่ง ทั้งนี้เพราะสัจจะเป็นสิ่งไร้ขอบเขต และไร้เงื่อนไข ไม่อาจเข้าถึงได้ โดยผ่านศาสนา นิกาย หรือองค์การใดๆ
ท่านชี้แจงว่า ท่านไม่ต้องการเป็นคนขององค์การทางจิตวิญญาณใดๆ เพราะองค์การดังกล่าวจะกลายมาเป็นไม้ยัน เป็นความอ่อนแอ เป็นพันธะผูกมัดและทำให้ปัจเจกบุคคลต้องพิการ
ท่านประกาศว่า ท่านไม่ต้องการผู้ติดตามหรือสาวก เพราะขณะที่คุณเริ่มติดตามผู้ใดผู้หนึ่ง คุณก็หยุดการติดตามสัจจะ
ท่านกล่าวว่า ไม่มีผู้ใดถือกุญแจแห่งสัจจะไว้ กุญแจนั้นคือตัวคุณเอง และขึ้นอยู่กับการทำความบริสุทธิ์ ความปราศจากมลทินของตัวคุณเองเท่านั้น
เป็นเรื่องน่าตื่นตระหนกสำหรับทุกคน กฤษณมูรติลาออกจากสมาคมเทวปรัชญา และจากองค์การทุกๆแห่ง ซึ่งท่านเป็นสมาชิกอยู่ ท่านบอกเลิกทุกสิ่งทุกอย่างที่ถูกหยิบยื่นให้แก่ท่าน ขณะนั้นท่านมีอายุ 34 ปี
ผลงานหนังสือไทยที่แปล

กบฎความคิด 2555
จ.กฤษณมูรติ และ โลกท่ามกลางวิกฤต 2553
สมองใหม่ เล่ม 1 2552
สมองใหม่ เล่ม 2 2552
วิวาทะ กฤษณมูรติ & ปราชญ์ชาวพุทธ 2551
ความรู้สึกตัวอันไร้ขอบเขต 2545
อนาคตของมนุษย์อยู่ตรงไหน 2549
มิติใหม่ทางการศึกษา เพื่อความเป็นมนุษย์ที่สมบูรณ์ 2549
การศึกษาและสาระสำคัญของชีวิต 2556
อิสรภาพเกิดขึ้นเมื่อคุณไม่รู้
สนทนากับกฤษณมูรติ 2541
ปัจเจกชนและสังคม 1 2547
ปัจเจกชนและสังคม 2 2547
ศาสนาแบ่งแยกมนุษย์ 2547
ปฏิวัติจากดวงใจ 1 2546
ปฏิวัติจากดวงใจ 2 2548
มนุษย์ต้องเปลี่ยนแปลงตนเอง…ด่วน 1 2546
มนุษย์ต้องเปลี่ยนแปลงตนเอง…ด่วน 2 2546
ดับสิ้นหนึ่งพันวันวาน 2545
พลังแห่งจิตเงียบ 2545
กระจกเงาแห่งความสัมพันธ์ 2545
ที่สุดแห่งการแสวงหา 2545
เผชิญความจริง 2545
พรวิเศษ สถิต ณ ที่คุณอยู่ 2556
แหล่งข้อมูลอื่นๆ

มูลนิธิอันวีกษณา เก็บถาวร 2015-10-20 ที่ เวย์แบ็กแมชชีน
เพจเฟสบุ๊กกฤษณมูรติ-สาร รวบรวมคำสอนกฤษณมูรติ
เพจเฟสบุ๊กกฤษณมูรติ Krishnamurti Thailand รวบรวมคำสอนกฤษณมูรติ
คัลวิหาร

พระพุทธรูปปางรำพึงแห่งกัลวิหาร
คัลวิหาร (สิงหล: ගල් විහාරය) หรือ อุตตราราม เป็นวิหารที่ประดิษฐานหมู่พระพุทธรูปสลักเข้าไปในหน้าผาหินแกรนิต 4 องค์ "คัลวิหาร" แปลว่า วิหารหิน หรือ อารามหิน สร้างโดยพระเจ้าปรากรมพาหุมหาราช ในราวปี พ.ศ. 1696 – 1729 วิหารแกะสลักแห่งนี้เป็นส่วนหนึ่งของนครโบราณโปโฬนนรุวะ ตั้งอยู่ในเมืองโปโฬนนะรุวะ ประเทศศรีลังกา
พระพุทธรูปแกะสลักในแกรนิตทั้ง 4 พระองค์ ได้แก่
พระพุทธรูปปางสมาธิ ฐานของพระพุทธรูปสลักเป็นวัชระและสิงห์ ด้านหลังแกะสลักลักษณะคล้ายวิมานหรือซุ้ม
พระพุทธรูปปางสมาธิ มีขนาดเล็กกว่าองค์ที่กล่าวไปก่อนหน้า ประทับนั่งบนบัลลังก์บัวคว่ำบัวหงาย สองข้างมีประดิษฐานเทวดาแกะสลักตามศิลปะปาละ
พระพุทธรูปปางรำพึง มีความสูง 7 เมตร
พระพุทธปางไสยาศน์เสด็จดับขันธปรินิพพาน
เดิมสันนิษฐานว่าพระพุทธรูปทั้ง 4 องค์ประดิษฐานภายในวิหาร จากการพบแนวฐานก่อด้วยอิฐเป็นร่องรอลการก่อสร้างวิหาร
ดูเพิ่ม

Central Cultural Fund of Sri Lanka - Polonnaruwa Heritage site
Galvihara - a  unique display of rock art เก็บถาวร 2017-08-20 ที่ เวย์แบ็กแมชชีน
คราน

| คราน |
| --- | --- |
เมือง
ทิวทัศน์เมืองคราน
   ธง ตราอาร์ม
ครานที่ตั้งของครานในประเทศสโลวีเนีย
พิกัด: 46°14′N 14°22′E﻿ / ﻿46.233°N 14.367°E﻿ / 46.233; 14.367
ประเทศ:  สโลวีเนีย
ภูมิภาค: Upper Carniola
เทศบาล: คราน
การปกครอง
 • นายกเทศมนตรี: Matjaž Rakovec (SD)
 • รองนายกเทศมนตรี: Janez Černe
 • รองนายกเทศมนตรี: Robert Nograšek
พื้นที่
 • ทั้งหมด: 26.3 ตร.กม. (10.2 ตร.ไมล์)
ความสูง: 386 เมตร (1,266 ฟุต)
ประชากร (1 มกราคม ค.ศ. 2020)
 • ทั้งหมด: 37,941 คน
 • ความหนาแน่น: 1,400 คน/ตร.กม. (3,700 คน/ตร.ไมล์)
เขตเวลา: UTC+01 (เวลายุโรปกลาง)
 • ฤดูร้อน  (เวลาออมแสง): UTC+02 (เวลาออมแสงยุโรปกลาง)
รหัสไปรษณีย์: 4000
รหัสพื้นที่: 04
ทะเบียนพาหนะ: KR
เว็บไซต์: www.kranj.si
ข้อมูล: Statistical Office of the Republic of Slovenia, สำมะโน ค.ศ. 2002
คราน (สโลวีเนีย: Kranj, ออกเสียง: [ˈkɾàːn] ( ฟังเสียง); เยอรมัน: Krainburg) เป็นเมืองที่ใหญ่ที่สุดเป็นอันดับที่สี่ของสโลวีเนีย มีประชากรทั้งหมด 37,373 คน (2015) ตั้งอยู่ทางตะวันตกเฉียงเหนือของลูบลิยานาเป็นระยะทางประมาณ 20 กิโลเมตร เมืองนี้เป็นศูนย์กลางของเทศบาลเมืองครานและอัพเพอร์คาร์นีโอลา ภูมิภาคแบบดั้งเดิมของสโลวีเนีย ครานเป็นเมืองอุตสาหกรรมเป็นส่วนใหญ่ที่มีความสำคัญในเรื่องอุตสาหกรรมอิเล็กทรอนิกส์และยาง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Kranj
Kranj on Geopedia
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  โครเอเชีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
เฟอร์จิล ฟัน ไดก์

เฟอร์จิล ฟัน ไดก์ (ดัตช์: Virgil van dijk) เกิด 8 กรกฎาคม ค.ศ. 1991) เป็นนักฟุตบอลชาวดัตช์ปัจจุบันเล่นให้กับสโมสรฟุตบอลลิเวอร์พูลในพรีเมียร์ลีกในตำแหน่งกองหลังและฟุตบอลทีมชาติเนเธอร์แลนด์ ในปัจจุบันเขาได้เป็นกัปตันทีมสโมสรฟุตบอลลิเวอร์พูลและฟุตบอลทีมชาติเนเธอร์แลนด์ และได้เข้าร่วมฟุตบอลทีมชาติเนเธอร์แลนด์ ครั้งแรกใน ค.ศ. 2014 ความสามารถของฟัน ไดก์ได้รับการยอมรับอย่างกว้างขวางและได้รับการยกย่องให้เป็นกองหลังที่ดีที่สุดคนหนึ่งของโลก ฟัน ไดก์เป็นที่รู้จักจากความแข็งแกร่ง มีความเป็นผู้นำ และทักษะกลางอากาศ เขาเป็นกองหลังคนเดียวที่ชนะรางวัลนักฟุตบอลชายยอดเยี่ยมแห่งปีของยูฟ่า และได้อันดับรองชนะเลิศในสาขาผู้เล่นชายยอดเยี่ยมของฟีฟ่าของบาลงดอร์
สโมสรอาชีพ > โครนิงเงิน

ในวันที่ 1 พฤษภาคม ค.ศ. 2011 เขาลงเล่นอาชีพให้สโมสรโครนิงเงินเป็นครั้งแรก โดยถูกเปลี่ยนลงมาแทน เพตเตอร์ แอนเดอร์สสัน ในนาทีที่ 72 ระหว่างชัยชนะ 4–2 กับเอดีโอ เดน ฮาก และในวันที่ 29 พฤษภาคม ในการเจอกับทีมเอดีโอ เดน ฮาก ซึ่งเป็นทีมเดียวกับที่เขาได้เจอในเกมแรกที่ได้ลงเล่นในฐานะตัวสำรอง โดยนัดนี้เขาเป็นตัวจริงให้กับโครนิงเก้นเป็นครั้งแรกและยิงประตูแรกในอาชีพของเขา โดยทำประตูได้สองครั้งในการชนะ 5-1 ในการแข่งขันยูฟ่ายูโรปาลีกในรอบเพลย์ออฟ
สโมสรอาชีพ > เซลติก

ในวันที่ 21 มิถุนายน ค.ศ. 2013 ฟัน ไดก์ ได้บรรลุข้อตกลงทำสัญญา 4 ปี กับสโมสรฟุตบอลเซลติกด้วยค่าตัว 2.6 ล้านปอนด์ เขาได้ลงสนามนัดแรกในวันที่ 17 สิงหาคม ด้วยการเปลี่ยนตัวลงไปแทนเอเฟ แอมโบรส ในช่วง 13 นาทีสุดท้ายในนัดที่พบกับสโมสรฟุตบอลแอเบอร์ดีน
สโมสรอาชีพ > เซาแทมป์ตัน

ในวันที่ 1 กันยายน ค.ศ. 2015 ฟัน ไดก์ ได้ย้ายมายังสโมสรฟุตบอลเซาแทมป์ตันด้วยค่าตัว 13 ล้านปอนด์ ในสัญญา 5 ปี เขาได้ลงสนามนัดแรกให้กับทีมในนัดที่ไปเยือนสนามเดอะฮอว์ธอร์นของสโมสรฟุตบอลเวสต์บรอมวิชอัลเบียนในวันที่ 12 กันยายน ซึ่งจบลงด้วยผลเสมอ 0-0
สโมสรอาชีพ > ลิเวอร์พูล

ในวันที่ 27 ธันวาคม ค.ศ. 2017 มีข่าวว่า ฟัน ไดก์ ได้ตกลงร่วมทีมลิเวอร์พูลในช่วงเปิดตลาดหน้าหนาววันที่ 1 มกราคม ค.ศ. 2018 ด้วยค่าตัวราว 75 ล้านปอนด์ซึ่งจะกลายเป็นสถิติค่าตัวสูงที่สุดในโลกของผู้เล่นในตำแหน่งกองหลัง
สโมสรอาชีพ > ลิเวอร์พูล > ฤดูกาล 2017-18

ในวันที่ 5 มกราคม ค.ศ. 2018 เอฟเอคัพ รอบสาม ฟัน ไดก์ลงสนามเป็นตัวจริงนัดแรกและทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน คู่ปรับร่วมเมือง 2-1 ช่วยให้ ลิเวอร์พูล ผ่านเข้ารอบ 4 เอฟเอคัพ ได้สำเร็จ
สโมสรอาชีพ > ลิเวอร์พูล > ฤดูกาล 2018-19

ในวันที่ 21 ธันวาคม ค.ศ. 2018 ฟัน ไดก์ทำประตูแรกในพรีเมียร์ลีก ฤดูกาล 2018–19 นัดที่ ลิเวอร์พูล เอาชนะ วูลฟ์แฮมตันวันเดอเรอส์ ที่สนามกีฬาโมลีนิวส์ 2-0 ด้วยผลงานยอดเยี่ยมทำให้ ฟัน ไดก์ได้รางวัลผู้เล่นยอดเยื่ยมประจำเดือนธันวาคมของพรีเมียร์ลีก
ในวันที่ 27 กุมภาพันธ์ ค.ศ. 2019 ฟัน ไดก์ยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 5-0 ต่อมา ในวันที่ 13 มีนาคม ค.ศ. 2019 ยูฟ่าแชมเปียนส์ลีก รอบ 16 ทีมสุดท้าย นัดที่ 2 ฟัน ไดก์ทำประตูแรกในยูฟ่าแชมเปียนส์ลีก ฤดูกาล 2018–19 นัดที่ ลิเวอร์พูล เอาชนะ บาเยิร์นมิวนิก ที่อัลลีอันทซ์อาเรนา 3-1 รวมผลสองนัด ลิเวอร์พูล เอาชนะ บาเยิร์นมิวนิก 3-1 ช่วยให้ ลิเวอร์พูล ผ่านเข้ารอบ 8 ทีมสุดท้าย ยูฟ่าแชมเปียนส์ลีกได้สำเร็จ ต่อมา ในวันที่ 17 เมษายน ค.ศ. 2019 ยูฟ่าแชมเปียนส์ลีก รอบ 8 ทีมสุดท้าย นัดที่ 2 ฟัน ไดก์ทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ โปร์ตู จากโปรตุเกส 4-1 รวมผลสองนัด ลิเวอร์พูล เอาชนะ โปร์ตู 6-1 ช่วยให้ ลิเวอร์พูล ผ่านเข้ารอบรองชนะเลิศ ยูฟ่าแชมเปียนส์ลีกได้สำเร็จ
ในวันที่ 28 เมษายน ค.ศ. 2019 ฟัน ไดก์คว้ารางวัลนักฟุตบอลยอดเยี่ยมแห่งปีของสมาคมนักฟุตบอลอาชีพอังกฤษ (พีเอฟเอ) ประจำฤดูกาล 2018-19 ส่งผลให้ ฟัน ไดก์เป็นนักเตะคนที่ 8 ของลิเวอร์พูล ที่ได้รับรางวัลนี้ถัดจาก มุฮัมมัด เศาะลาห์ (2017-18), ลุยส์ ซัวเรซ (2013-14), สตีเวน เจอร์ราร์ด (2005-06), จอห์น บาร์นส์ (1987-88), เอียน รัช (1983-84), เคนนี ดัลกลิช (1982-83) และเทอร์รี แม็คเดอร์ม็อตต์ (1979-80) รวมทั้ง ฟัน ไดก์ยังได้ติดทีมยอดเยี่ยมของพีเอฟเอ ร่วมกับ ซาดีโย มาเน, แอนดรูว์ รอเบิร์ตสัน และ เทรนต์ อเล็กซานเดอร์-อาร์โนลด์ 3 นักเตะของลิเวอร์พูล อีกด้วย ต่อมา ในวันที่ 4 พฤษภาคม ค.ศ. 2019 ฟัน ไดก์ทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 3-2 ต่อมา ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ รวมถึง ฟัน ไดก์คว้ารางวัล Man of the Match ในนัดชิงชนะเลิศอีกด้วย
สโมสรอาชีพ > ลิเวอร์พูล > ฤดูกาล 2019-20

ในวันที่ 9 สิงหาคม ค.ศ. 2019 พรีเมียร์ลีก นัดเปิดฤดูกาล 2019–20 ฟัน ไดก์ทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เปิดสนามแอนฟีลด์เอาชนะ นอริชซิตี 4-1 ต่อมา ในวันที่ 14 สิงหาคม ค.ศ. 2019 ยูฟ่าซูเปอร์คัพ 2019 ลิเวอร์พูล แชมป์ยูฟ่าแชมเปียนส์ลีก ฤดูกาล 2018–19 เจอกับ เชลซี แชมป์ยูฟ่ายูโรปาลีก ฤดูกาล 2018–19 ที่สนามโวดาโฟนพาร์ก, อิสตันบูล ประเทศตุรกี สุดท้าย ลิเวอร์พูล เอาชนะ เชลซี ในการดวลจุดโทษ 5-4 ช่วยให้ ลิเวอร์พูล คว้าแชมป์ยูฟ่าซูเปอร์คัพ สมัยที่ 4 ได้สำเร็จ ต่อมา ในวันที่ 30 พฤศจิกายน ค.ศ. 2019 ฟัน ไดก์ยิง 2 ประตู ในนัดที่ ลิเวอร์พูล เปิดสนามแอนฟีลด์ชนะ ไบรตันแอนด์โฮฟอัลเบียน 2-1 ต่อมา ในวันที่ 21 ธันวาคม ค.ศ. 2019 ฟุตบอลชิงแชมป์สโมสรโลก 2019 นัดชิงชนะเลิศ ลิเวอร์พูล เจอกับ ฟลาเม็งกู ตัวแทน คอนเมบอล ในฐานะแชมป์เก่าของ โกปาลิเบร์ตาโดเรส ที่สนามกีฬาแห่งชาติคาลิฟา ในโดฮา, ประเทศกาตาร์ สุดท้าย ลิเวอร์พูล เอาชนะ ฟลาเม็งกู ในช่วงต่อเวลาพิเศษ 1-0 ช่วยให้ ลิเวอร์พูล คว้าแชมป์ฟุตบอลชิงแชมป์สโมสรโลก สมัยแรกได้สำเร็จ
ในวันที่ 19 มกราคม ค.ศ. 2020 ฟัน ไดก์ทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะคู่ปรับตลอดกาล แมนเชสเตอร์ยูไนเต็ด 2-0 ต่อมา ในวันที่ 26 กรกฎาคม ค.ศ. 2020 ฟัน ไดก์ทำประตูที่ 5 ในพรีเมียร์ลีก ในนัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 3-1 จบฤดูกาล ฟัน ไดก์ช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ ฟัน ไดก์ยังได้ติดทีมยอดเยี่ยมของพีเอฟเอ ร่วมกับ เทรนต์ อเล็กซานเดอร์-อาร์โนลด์, แอนดรูว์ รอเบิร์ตสัน, ซาดีโย มาเน และ จอร์แดน เฮนเดอร์สัน 4 นักเตะของลิเวอร์พูล อีกด้วย
สโมสรอาชีพ > ลิเวอร์พูล > ฤดูกาล 2020-21

ในวันที่ 12 กันยายน ค.ศ. 2020 พรีเมียร์ลีก นัดเปิดฤดูกาล 2020–21 ฟัน ไดก์ทำประตูแรกในพรีเมียร์ลีก ฤดูกาล 2020–21 นัดที่ ลิเวอร์พูล เปิดสนามแอนฟีลด์เอาชนะ ลีดส์ยูไนเต็ด 4-3 ต่อมา ในวันที่ 17 ตุลาคม ค.ศ. 2020 ฟัน ไดก์ได้รับบาดเจ็บหนักที่เส้นเอ็นไขว้หน้าหัวเข่า จากการปะทะกับ จอร์แดน พิกฟอร์ด ผู้รักษาประตูของเอฟเวอร์ตัน ส่งผลให้ ฟัน ไดก์ ต้องเข้ารับการผ่าตัดและพักยาวตลอดทั้งฤดูกาลแล้ว
สโมสรอาชีพ > ลิเวอร์พูล > ฤดูกาล 2021-22

ในวันที่ 29 กรกฎาคม ค.ศ. 2021 ฟัน ไดก์กลับมาลงสนามครั้งแรกในรอบ 9 เดือน ในช่วงปรีซีซั่นที่เจอกับ แฮร์ทา เบเอ็สเซ ต่อมา ในวันที่ 13 สิงหาคม ค.ศ. 2021 ฟัน ไดก์ตัดสินใจต่อสัญญาระยะยาวกับสโมสรลิเวอร์พูลถึงปี 2025 ต่อมา ในวันที่ 27 พฤศจิกายน ค.ศ. 2021 ฟัน ไดก์ทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะทีมเก่าของเขา เซาแทมป์ตัน 4-0 ต่อมา ในวันที่ 23 มกราคม ค.ศ. 2022 ฟัน ไดก์ทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 3-1 ต่อมา ในวันที่ 23 กุมภาพันธ์ ค.ศ. 2022 ฟัน ไดก์ทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ลีดส์ยูไนเต็ด 6-0
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ
สโมสรอาชีพ > ลิเวอร์พูล > ฤดูกาล 2022-23

ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ
ในวันที่ 26 ธันวาคม ค.ศ. 2022 ฟัน ไดก์ทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ แอสตันวิลลา ที่วิลลาพาร์ก 3-1 ต่อมา ในวันที่ 1 มีนาคม ค.ศ. 2023 ฟัน ไดก์ทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ วูลฟ์แฮมตันวันเดอเรอส์ 2-0
สโมสรอาชีพ > ลิเวอร์พูล > ฤดูกาล 2023-24

ในวันที่ 27 สิงหาคม ค.ศ. 2023 ฟัน ไดก์โดนใบแดงไล่ออกจากสนามเนื่องจากไปตัดบอลคู่แข่งในจังหวะสุดท้าย ในนัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 2-1 ต่อมา ในวันที่ 6 ธันวาคม ค.ศ. 2023 ฟัน ไดก์ทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เอาชนะ เชฟฟีลด์ยูไนเต็ด ที่บรามอลล์เลน 2-0 ต่อมา ในวันที่ 28 มกราคม ค.ศ. 2024 เอฟเอคัพ รอบ 4 ฟัน ไดก์ทำประตูในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 5-2 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 21 กุมภาพันธ์ ค.ศ. 2023 ฟัน ไดก์ทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ลูตันทาวน์ 4-1
สถิติอาชีพ > สโมสร

| สโมสร | ฤดูกาล | ลีก> Division | ลีก> ลงเล่น | ลีก> ประตู | เนชันนอลคัพ> ลงเล่น | เนชันนอลคัพ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| โครนิงเงิน | 2010–11 | เอเรอดีวีซี | 5 | 2 | 0 | 0 | — | — | — | — | — | — | 5 | 2 |
| โครนิงเงิน | 2011–12 | เอเรอดีวีซี | 23 | 3 | 1 | 0 | — | — | — | — | — | — | 24 | 3 |
| โครนิงเงิน | 2012–13 | เอเรอดีวีซี | 34 | 2 | 3 | 0 | — | — | — | — | — | — | 37 | 2 |
| โครนิงเงิน | รวม | รวม | 62 | 7 | 4 | 0 | — | — | — | — | — | — | 66 | 7 |
| เซลติก | 2013–14 | สกอตติชพรีเมียร์ชิป | 36 | 5 | 2 | 0 | 1 | 0 | 8 | 0 | — | — | 47 | 5 |
| เซลติก | 2014–15 | สกอตติชพรีเมียร์ชิป | 35 | 4 | 5 | 4 | 4 | 0 | 14 | 2 | — | — | 58 | 10 |
| เซลติก | 2015–16 | สกอตติชพรีเมียร์ชิป | 5 | 0 | — | — | — | — | 5 | 0 | — | — | 10 | 0 |
| เซลติก | รวม | รวม | 76 | 9 | 7 | 4 | 5 | 0 | 27 | 2 | — | — | 115 | 15 |
| เซาแทมป์ตัน | 2015–16 | พรีเมียร์ลีก | 34 | 3 | 1 | 0 | 3 | 0 | — | — | — | — | 38 | 3 |
| เซาแทมป์ตัน | 2016–17 | พรีเมียร์ลีก | 21 | 1 | 1 | 1 | 2 | 0 | 6 | 2 | — | — | 30 | 4 |
| เซาแทมป์ตัน | 2017–18 | พรีเมียร์ลีก | 12 | 0 | — | — | 0 | 0 | — | — | — | — | 12 | 0 |
| เซาแทมป์ตัน | รวม | รวม | 67 | 4 | 2 | 1 | 5 | 0 | 6 | 2 | — | — | 80 | 7 |
| ลิเวอร์พูล | 2017–18 | พรีเมียร์ลีก | 14 | 0 | 2 | 1 | — | — | 6 | 0 | — | — | 22 | 1 |
| ลิเวอร์พูล | 2018–19 | พรีเมียร์ลีก | 38 | 4 | 0 | 0 | 0 | 0 | 12 | 2 | — | — | 50 | 6 |
| ลิเวอร์พูล | 2019–20 | พรีเมียร์ลีก | 38 | 5 | 1 | 0 | 0 | 0 | 8 | 0 | 3 | 0 | 50 | 5 |
| ลิเวอร์พูล | 2020–21 | พรีเมียร์ลีก | 5 | 1 | 0 | 0 | 2 | 0 | 0 | 0 | 1 | 0 | 8 | 1 |
| ลิเวอร์พูล | 2021–22 | พรีเมียร์ลีก | 34 | 3 | 5 | 0 | 3 | 0 | 9 | 0 | — | — | 51 | 3 |
| ลิเวอร์พูล | 2022–23 | พรีเมียร์ลีก | 32 | 3 | 0 | 0 | 0 | 0 | 8 | 0 | 1 | 0 | 41 | 3 |
| ลิเวอร์พูล | 2023–24 | พรีเมียร์ลีก | 25 | 2 | 2 | 1 | 4 | 1 | 1 | 0 | — | — | 32 | 4 |
| ลิเวอร์พูล | รวม | รวม | 186 | 18 | 10 | 2 | 9 | 1 | 44 | 2 | 5 | 0 | 254 | 23 |
| รวมทั้งหมด | รวมทั้งหมด | รวมทั้งหมด | 391 | 38 | 23 | 7 | 19 | 1 | 77 | 6 | 5 | 0 | 515 | 52 |
↑  Appearances in KNVB Cup, Scottish Cup and FA Cup
↑  Appearances in Scottish League Cup and League Cup/EFL Cup
1 2 3 4 5 6 7  Appearances in UEFA Champions League
↑  Six appearances in UEFA Champions League, eight in UEFA Europa League
1 2  Appearances in UEFA Europa League
↑  One appearance in FA Community Shield, one in UEFA Super Cup, one in FIFA Club World Cup
1 2  Appearance in FA Community Shield
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| เนเธอร์แลนด์ | 2015 | 3 | 0 |
| เนเธอร์แลนด์ | 2016 | 9 | 0 |
| เนเธอร์แลนด์ | 2017 | 4 | 0 |
| เนเธอร์แลนด์ | 2018 | 8 | 3 |
| เนเธอร์แลนด์ | 2019 | 9 | 1 |
| เนเธอร์แลนด์ | 2020 | 5 | 0 |
| เนเธอร์แลนด์ | 2021 | 6 | 1 |
| เนเธอร์แลนด์ | 2022 | 10 | 1 |
| เนเธอร์แลนด์ | 2023 | 10 | 1 |
| รวม | รวม | 64 | 7 |
| ลำดับ | วันที่ | สนาม | คัพ | คู่แข่ง | คะแนน | ผล | การแข่งขัน | อ้างอิง |
| --- | --- | --- | --- | --- | --- | --- | --- | --- |
| 1 | 26 มีนาคม 2018 | Stade de Genève, เจนีวา ประเทศสวิตเซอร์แลนด์ | 18 |  โปรตุเกส | 3–0 | 3–0 | กระชับมิตร |  |
| 2 | 13 ตุลาคม 2018 | Johan Cruyff Arena, อัมสเตอร์ดัม ประเทศเนเธอร์แลนด์ | 22 |  เยอรมนี | 1–0 | 3–0 | ยูฟ่าเนชันส์ลีก ฤดูกาล 2018–19 ลีกเอ |  |
| 3 | 19 พฤศจิกายน 2018 | Arena AufSchalke, เก็ลเซินเคียร์เชิน ประเทศเยอรมนี | 24 |  เยอรมนี | 2–2 | 2–2 | ยูฟ่าเนชันส์ลีก ฤดูกาล 2018–19 ลีกเอ |  |
| 4 | 21 มีนาคม 2019 | De Kuip, รอตเทอร์ดาม ประเทศเนเธอร์แลนด์ | 25 |  เบลารุส | 4–0 | 4–0 | ฟุตบอลชิงแชมป์แห่งชาติยุโรป 2020 รอบคัดเลือก |  |
| 5 | 11 ตุลาคม 2021 | De Kuip, รอตเทอร์ดาม ประเทศเนเธอร์แลนด์ | 42 |  ยิบรอลตาร์ | 1–0 | 6–0 | ฟุตบอลโลก 2022 รอบคัดเลือก |  |
| 6 | 25 September 2022 | Johan Cruyff Arena, Amsterdam, Netherlands | 49 |  เบลเยียม | 1–0 | 1–0 | 2022–23 UEFA Nations League A |  |
| 7 | 16 October 2023 | Agia Sophia Stadium, Athens, Greece | 62 |  กรีซ | 1–0 | 1–0 | UEFA Euro 2024 qualifying |  |
เกียรติประวัติ > สโมสร

เซลติก
Scottish Premiership: 2013–14, 2014–15
Scottish League Cup: 2014–15
เซาแทมป์ตัน
EFL Cup runners-up: 2016–17
ลิเวอร์พูล
พรีเมียร์ลีก: 2019–20
เอฟเอคัพ: 2021–22
ยูฟ่าแชมเปียนส์ลีก: 2018–19
ยูฟ่าซูเปอร์คัพ: 2019
ฟุตบอลชิงแชมป์สโมสรโลก: 2019
อีเอฟแอลคัพ: 2021–22, 2023–24
เอฟเอคอมมิวนิตีชีลด์: 2022
เกียรติประวัติ > รางวัลส่วนตัว

PFA Players' Player of the Year: 2018–19
PFA Team of the Year: 2018–19, 2019–20
PFA Player of the Month: พฤศจิกายน 2018, กุมภาพันธ์ 2019
Premier League Player of the Season: 2018–19
Premier League Player of the Month: ธันวาคม 2018
UEFA Men's Player of the Year Award: 2018–19
UEFA Defender of the Season: 2018–19
UEFA Team of the Year: 2018, 2019
UEFA Champions League Squad of the Season: 2017–18, 2018–19
UEFA Nations League Finals Team of the Tournament: 2019
FIFA FIFPro World XI: 2019, 2020
FIFA FIFPro World XI 5th Team: 2018
Liverpool Fans Player of the Season: 2018–19
Liverpool Players' Player of the Season: 2018–19
Southampton Player of the Season: 2015–16
PFA Scotland Team of the Year: 2013–14, 2014–15
Celtic FC Players' Player of the Year: 2013–14
Goal 50: 2018–19
IFFHS Men's World Team: 2019, 2020
ESM Team of the Year: 2018–19, 2019–20
Ballon d'Or: 2019 (2nd place)
Standard Chartered Liverpool Player of the Month: สิงหาคม 2018, กุมภาพันธ์ 2019, กุมภาพันธ์ 2022
แหล่งข้อมูลอื่น

Profile at the Liverpool F.C. website
Profile at the Royal Dutch Football Association website (in Dutch)
เฟอร์จิล ฟัน ไดก์ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลลิเวอร์พูล  |
| --- | --- |
 1 อาลีซง  2 โกเมซ  3 เอ็นโด  4 ฟัน ไดก์ (กัปตัน)  5 โกนาเต  7 ดิอัซ  8 โซโบสลอยี  9 นุญเญซ  10 มัก อาลิสเตร์  11 เศาะลาห์  14 กีเอซา  17 โจนส์  18 คักโป  19 เอลเลียต  20 ฌอตา  21 ซีมีกัส  26 รอเบิร์ตสัน  28 การ์วัลยู  38 คราเฟินแบร์ค  43 บัยเชติช  46 อาร์. วิลเลียมส์  47 ฟิลลิปส์  62 เคลลิเฮอร์  66 อเล็กซานเดอร์-อาร์โนลด์  84 แบรดลีย์  ผู้จัดการ: สล็อต 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  นอร์เวย์  สหรัฐ  เนเธอร์แลนด์  โปแลนด์
คชสิงห์

รูปปั้นคชสิงห์ ในพิพิธภัณฑ์ ประติมากรรมจาม ดานัง ประเทศเวียดนาม
คชสิงห์ หรือ คชสีห์ (จากสันสกฤต: gaja+siṃha / บาลี: gaja+sīha) เป็นสัตว์พันธุ์ผสมในเทพปกรณัมฮินดู ซึ่งปรากฎเป็น สิงห์ หรือ ราชสีห์ ที่มีหัวหรืองวงช้าง มีการใช้สัตว์ชนิดนี้เป็นลวดลายในศิลปะอินเดียและสิงหล และใช้เป็น
เครื่องหมายประจำตระกูลในเอเชียตะวันออกเฉียงใต้บางประเทศ โดยเฉพาะประเทศกัมพูชาและประเทศไทย ในประเทศสยาม คชสีห์ ถือเป็นสัญลักษณ์ของกลาโหม ยังปรากฎเป็นประคองข้างในตราแผ่นดินของสยามตั้งแต่ ค.ศ. 1873 ถึง 1910 และในตราแผ่นดินของกัมพูชามาตั้งแต่ ค.ศ. 1993
ภาพ

ขาบัลลังก์งาช้าง ราชวงศ์คงคาตะวันออก
ลวดลายสถาปัตยกรรม ป้อมไกวลียาร์ รัฐมัธยประเทศ ประเทศอินเดีย
รายละเอียดทับหลังจากปราสาทไพรกเมง จังหวัดเสียมราฐ ประเทศกัมพูชา
ภาพวาดบนประตู วัดอรุณ ประเทศไทย
รูปปั้น กระทรวงกลาโหม ประเทศไทย
พระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ประเทศไทย
ภาพ > ในมุทราศาสตร์

ตราแผ่นดินของกัมพูชา
ตราแผ่นดินของสยาม
ตรากรมทหารราบที่ 1 มหาดเล็กราชวัลลภรักษาพระองค์ของประเทศไทย
ตรากระทรวงกลาโหม ประเทศสยาม
ตราสำนักนายกรัฐมนตรีของประเทศไทย
การอลีนา บีแยลัฟสกา

| การอลีนา บีแยลัฟสกา |
| --- | --- |

เกิด:  (1999-04-11) 11 เมษายน ค.ศ. 1999 (25 ปี) วุช, ประเทศโปแลนด์
การศึกษา: มหาวิทยาลัยเทคโนโลยีวุช
อาชีพ: นางแบบ นางงาม ผู้ดำเนินรายการโทรทัศน์
ส่วนสูง: 1.79 เมตร (5 ฟุต 10 1⁄2 นิ้ว)
เป็นที่รู้จักจาก: มิสโปโลเนีย 2019 มิสเวิลด์ 2021
ผู้ดำรงตำแหน่งการประกวดความงาม
สีผม: บลอนด์
สีตา: ฟ้า
รางวัล: มิสโปโลเนีย 2019 (ชนะเลิศ) มิสเวิลด์ 2021 (ชนะเลิศ)
การอลีนา บีแยลัฟสกา (โปแลนด์: Karolina Bielawska; เกิด 11 เมษายน ค.ศ. 1999) เป็นนางแบบ ผู้จัดรายการโทรทัศน์ และนางงามชาวโปแลนด์ผู้ครองตำแหน่งมิสเวิลด์ 2021 เธอเป็นผู้ครองตำแหน่งคนที่สองของประเทศโปแลนด์ ต่อจากอาแนตา แกรงลิตสกา มิสเวิลด์ 1989
ชีวิตส่วนตัว

บีแยลัฟสกาเกิดที่เมืองวุช เธอสำเร็จการศึกษาระดับปริญญาตรีสาขาบริหารธุรกิจ และกำลังศึกษาต่อระดับปริญญาโทสาขาการจัดการ
การประกวด

ในปี 2019 บีแยลัฟสกาเป็นตัวแทนของจังหวัดวุช ในการประกวดมิสโปโลเนีย 2019 และได้ตำแหน่งชนะเลิศ ทำให้เธอได้รับเลือกให้เป็นตัวแทนของประเทศโปแลนด์ในการประกวดมิสเวิลด์ 2020 ซึ่งการประกวดได้ถูกยกเลิกเนื่องจากการระบาดทั่วของโควิด-19 และเธอยังได้รับตำแหน่งมิสเวิลด์โปแลนด์ 2021
บีแยลัฟสกาเป็นตัวแทนของประเทศโปแลนด์ในการประกวดมิสเวิลด์ 2021 ซึ่งจัดขึ้นที่ โคคา-โคล่ามิวสิกฮอลล์ ในซานฮวน ปวยร์โตรีโก เมื่อวันที่ 16 มีนาคม ค.ศ. 2022 และเธอได้ตำแหน่งชนะเลิศ ทำให้เธอเป็นตัวแทนคนที่สองจากโปแลนด์ที่ได้รับตำแหน่งมิสเวิลด์ ต่อจาก อาแนตา แกรงลิตสกา ซึ่งได้รับตำแหน่งในปี 1989